**ОТЧЕТ**

**за дейността на Местната комисия за борба срещу**

**противообществените прояви на малолетните и непълнолетните**

**в Община Севлиево през 2019 година**

**І. Организационно състояние на местната комисия**

**1.Законосъобразност на състава** (включени ли са длъжностните лица по чл. 6, ал. 2 от ЗБППМН)

Съставът на МКБППМН за 2019 година e определен със Заповед №0010 от 04.01.2019г. на Kмета на Община Севлиево.

През 2019 г. съгласно чл.6, ал.2 от Закона за борба срещу противообществените прояви на малолетните и непълнолетните Местната комисия работи в състав от 15 души. Съставът на Местната комисия включва председател, който е заместник-кмет „Хуманитарни и социални дейности“, заместник-председател, секретар и 12 члена, сред които представители на общинска администрация, отговарящи за образование, здравеопазване и социални дейности, юрист, директор на училище, инспектор ДПС в Районно управление на МВР - гр. Севлиево, педагогически съветник, педагози, представител на отдел „Закрила на детето” в дирекция „Социално подпомагане” и общественици, един, от които юрист.

През отчетния период са проведени три заседания на пленарния състав, на които са разгледани и приети:

* планове и отчети на комисията и помощните органи към нея;
* информация за състоянието и структурата на детската престъпност в общината и съвместната работа на МКБППМН с другите институции, работещи с и за деца;
* анализи на противообществените прояви и наложените възпитателни мерки;
* утвърждаване на обществени възпитатели и ръководителите на помощни органи от пленарния състав;
* програми и отчети за работата на Център за превенция в ЦПЛР- Детски комплекс „Йовко Йовков” и в кв.„Балабанца”, Консултативен кабинет, Приемни на обществения възпитател към Центровете за превенция, Клуб на родителя.

На заседанията присъстваха и обществени възпитатели, ръководители на помощни органи, инспектори от Детска педагогическа стая (ДПС), прокурор от Районна прокуратура – гр.Севлиево (РП-Севлиево), председателят на Районен съд – гр.Севлиево, представители на Отдел „Закрила на детето” (О „ЗД”) и представители на медиите.

**2**. **Секретар на МКБППМН**

Съгласно ЗБППМН председател на МКБППМН през 2019 г.бе заместник-кмет ХСД – инж. Красимира Йорданова. Секретар на МКБППМН при Община Севлиево е г-жа Ваня Русчева на граждански договор.

**ІІ. Дейност на комисията**

**1. Реализирани дейности от Вашата комисия:**

**1.1. Участие на МКБППМН в екипи при изпълнението на Механизма за съвместна работа на институциите по обхващане и задържане в образователната система на деца, и ученици в задължителна предучилищна и училищна възраст,** приет с Решение на МС № 373 от 05.07.2017 г.

Съгласно Механизмът за съвместна работа на институциите по обхващане и задържане в образователната система на децата и учениците в задължителна предучилищна и училищна възраст и заповед на Началника на РУО – Габрово в община Севлиево са локализирани три райони на обхват, в които действа един екип. В екипът участие вземат членове на МКБППМН – Община Севлиево в лицето на началник отдел ОКЕИВ в Община Севлиево, инспектор ДПС, обществени възпитатели и членове на МК, които са педагози, психолози и педагогически съветници в училищата на територията на общината. Съставени са 883 протоколи след физическо посещение на адрес за обхват в трите района на община Севлиево от екипа и учители от училищата. Обобщените данни сочат, че реално подлежащи на обхват на територията на община Севлиево, родени от 2004 до 2015 г. са 1069 деца/ученици.Обработени са 883 броя протоколи. Разпределението по актуален статус на деца и ученици е следното: 186 са свалени от обхват, 32 деца не са записани, като 9 от тях са родени през 2015г., за 788 е установено, че са в чужбина, за 47 от децата/учениците липсват данни, 12 деца/ученици са отпаднали.

**1.1.1.** **Брой** **семейства на деца, подлежащи на образование, посетени от МКБППМН** (Попълнете на компютър. Ако е необходимо, добавете редове):

Конкретни посещения от МКБППМН не са правени. Членове на МК, обществени възпитатели и ръководители на помощни органи са част от екипите по обхват в образователните институции в общината.

**1.2**. **Работа с педагогическото ръководство.**

Работата с ръководствата на учебните заведения – училища и детски градини, на територията на общината е ползотворна и ефективна. Изградени са трайни взаимодействия, директорите съдействат за включване на учители и ученици в дейности и кампании на МК. При необходимост търсят съдействие и насочват деца, ученици и родители за работа със специалистите на МКБППМН – Община Севлиево.

През 2019г. МКБППМН при Община Севлиево инициира редица дейности, които реализира със съдействието на ръководствата на образователните институции на територията на общината:

* Работилници за родители и ученици в начален етап на училищата на територията на община Севлиево, свързани с особености и предизвикателства в периода на порастването 8-10 години, подкрепа за адаптация в училищната среда; насърчаване на самостоятелност, подкрепа за безопасно използване на интернет, превенция на насилие в социалните мрежи в ОУ „Стефан Пешев” и СУ „Васил Левски”;
* Кампания за превенция на трафика на хора и съвременното робство в партньорство с фондация „Кампания А21”, включваща интерактивни презентации за ученици в две възрастови групи 6-7 клас и 8-10 клас, професионално обучение на специалисти, работещи с деца за превенция и информираност по въпроса за борба с трафика на хора и съвременното робство;
* Тренинг за ученици по подхода „връстници обучават връстници” на тема „Пътят на зависимостта. Как да помогна на приятел”;
* Детски театрален спектакъл „В страната на знаците“ за деца от предучилищна и начална училищна степен от Община Севлиево. Инициативата е част от проект „С малки стъпки към голямата цел – пътната безопасност на децата ни!“, който е лична инициатива на театрална формация „Малчуганче” и е във връзка с Национална стратегия за опазване живота и здравето на децата в пътното движение;
* Подкрепа на малки училищни инициативи в рамките на превантивна кампания на МКБППМН „Не на агресията” за всички училища на територията на община Севлиево.

**Таблица 1.**

|  |  |
| --- | --- |
| **Брой срещи** | **Брой заявки към МКБППМН за консултиране**  **на деца и родители** |
| 10 | 6 |

*Забележка:*Попълнете на компютър. Ако е необходимо, добавете редове.

**1.3.Работа с Училищни комисии по превенция (УКП), училищни психолози, педагогически съветници, ресурсни учители и класни ръководители.**

**Таблица 2.**

|  |  |
| --- | --- |
| **Брой работни срещи за обсъждане на казуси на проблемни деца** | **Теми** |
| 12 | * Проблемно и рисково поведение на конкретни маловръстни – възможни подходи и интервенции, предприемане на действия; * Работа с ученици, непосещаващи учебни занятия и превенция на риск от отпадане. |

*Забележка:*Попълнете на компютър. Ако е необходимо, добавете редове.

**1.4.Взаимодействие с Обществените съвети към училищата. Представете данни:**

През отчетния период МКБППМН – Община Севлиево не е взаимодействала с Обществените съвети към училищата на територията на общината тъй като спецификата на реализираните дейности не е извела такава необходимост.

**1.5. Превантивна работа с родители, настойници и попечители.**

По отношение на превантивната дейност с родителите, МКБППМН реализира поредица от мероприятия, свързани с припомняне на родителските отговорности и консултации по въпросите на възпитанието с цел възстановяване и укрепване на добрата комуникация на родителя с детето/младежа.

Популяризират се възможностите на МКБППМН и помощните органи към нея за подкрепа и съдействие на родители, които срещат затруднения в процеса на възпитание. През 2019 г. специалистите провеждаха срещи с родители на деца от детските заведения и училищата на територията на общината с превантивна насоченост и при необходимост.

Клуб на родителя към МКБППМН – Община Севлиево работи целенасочено по посока превантивна работа с родителите. Поддържа публична **Фейсбук група „Клуб на родителя към МКБППМН Община Севлиево”.** Споделя се полезна информация, предстоящи събития, дискусии по теми свързани с отговорното родителстване. Провеждат се срещи, разговори, консултации с родители и педагози както в центровете по превенция, така и в учебните заведения.

В през м. Април 2019г. бяха организирани и проведени две **Работилници за родители и деца в начална училищна възраст от училищата** на територията на общината. Инициативата е смислово продължение на проведените през 2018 г. Работилници за родители и деца в предучилищните групи на всички детски градини. Проявеният интерес и установените ползи за ползвателите бе причината дейността да продължи в следващата възрастова група. Осъществяването на работилниците за родители и деца включваше:

* **Провеждане на групов тренинг за родители с последващи въпроси и отговори от психолог**. Основни теми: Особености и предизвикателства в периода на порастването 8-10 години (разпознаване на емоциите на другите, разпознаване и управление на собствените емоции, самостоятелност, идентификация и др.); Подбор на адекватни възпитателни методи, базирани на силните страни и ресурсите на децата в периода на ранното детско развитие; Подкрепа за адаптация в училищната среда; Насърчаване на самостоятелност, подкрепа за безопасно използване на интернет, превенция на насилие в социалните мрежи**;**
* **Провеждане на занимания за деца** по теми свързани с разпознаване и управление на емоциите, насърчаване на сътрудничество между децата в училищната общност, ефективно общуване като превенция на училищен тормоз, насърчаване на сътрудничеството между деца и възрастни; надграждане на умения за себепредставяне; развитие на умения за вземане на решения.

Мероприятията си поставиха за цел ранна превенция на рисково поведение сред подрастващите; противодействие на прояви на агресия и насилие; пълноценно родителство за пълноценно детско развитие; подкрепа за родители във възпитанието на децата им, подобряване на диалога и сътрудничеството, предоставяне на възпитателни методи, беседване по конкретни казуси.

Участие взеха ученици, родители и учители от 3 и 4 клас на ОУ „Стефан Пешев” и СУ „Васил Левски” гр. Севлиево..

На 26 юли 2019 г. в парк Автогара се проведе традиционното състезание „Мама, татко и аз”. Осемнадесет семейства, разделени в две възрастови групи – до 6 и до 11 години мериха сили в забавни игри за сръчност, бързина и точност. Деца и родители заедно съпреживяха емоциите на надпреварата. Две от семействата излъчи представители в две възрастови групи. С усмивки и спортсменски дух участниците премериха сили в различни игри – за бързина, ловкост, точност, отборен дух, а компетентно жури отчете резултатите и обяви крайното класиране. Награди и отличия получиха всички участници. Инициативата си постави за цел да провокира родителите да се ангажират в дейности за осмисляне свободното време на своите деца.

В Центровете по превенция и при работата на обществените възпитатели се работи съвместно с родителите на деца, извършили противообществени прояви или престъпления, провеждат се разговори, оказва се подкрепа и съдействие за повишавана на родителския капацитет. През годината Консултативния кабинет към МКБППМН – Община Севлиево е осъществявал консултации с доброволни клиенти родители относно родителския капацитет и намеса при обучителни трудности при детето. Ръководителят на Клуб на родителя е търсен от родители и педагогически специалисти при разрешаване на казуси, подкрепа за пълноценно родителстване.

МКБППМН – Община Севлиево не е определяла здравни, образователни и социални мерки по отношение на родители, попечители и настойници. Работи съвместно с Дирекция „Социално подпомагане“, Център за обществена подкрепа – Севлиево и институциите, предоставящи социални услуги с цел подобряване комуникацията между деца и родители, подкрепа и съдействие.

През 2019 г. двама младежи, извършители на противообществена проява или престъпление, за които са разглеждани възпитателни дела от МКБППМН, имат определен настойник и са настанени в институции от семеен тип. Двама от малолетните извършители на противообществени прояви се отглеждат в приемни семейства. Двама малолетни с наложени възпитателни мерки се отглеждат от близки роднини, които са техни настойници. Обществените възпитатели, под чиито надзор са били маловръстните, провеждат разговори и работят съвместно с попечителите и настойниците за предприемане на необходимите мерки.

**1.5.1. Брой и вид дейности за** **контрол и подпомагане на родители, настойници и попечители**, **които срещат затруднения при възпитанието на децата си.**

**Таблица 3.**

|  |  |  |
| --- | --- | --- |
|  | **Брой на участниците** | **Вид дейности (срещи, обучения, консултации)** |
| **Родители** | **95** | * Работилници за родители на деца в начална училищна възраст; * Беседи с родители на деца с проблемно поведение, противообществени прояви; * Функциониращ Клуб на родителя, помощен орган към МКБППМН; * Съвместно с Дирекция „Социално подпомагане” насочване към консултации за повишаване на родителския капацитет в ЦОП – Севлиево; |
| **Настойници** | **4** | * Периодични работни срещи с екипа специалисти в ЦНСТДМ и ЦНСТДМУ в гр. Севлиево; * Включване на ръководителите и социалните работници в обучения и тренинги. |
| **Попечители** | **-** |  |

*Забележка:* Попълнете на компютър. Ако е необходимо, добавете редове.

**1.5.2.** **Брой деца с асоциално поведение, поставени под настойничество или попечителство.**

**Таблица 4.**

|  |  |  |
| --- | --- | --- |
| **Общ брой** **деца** | **Малолетни** | **Непълнолетни** |
| **6** | **4** | **2** |

*Забележка:* Попълнете на компютър.

**1.5.3.** **Проведени превантивни програми и проучвания.**

**Таблица 5.**

|  |  |  |  |  |  |
| --- | --- | --- | --- | --- | --- |
| **Проведени превантивни програми** | **Брой** | **Теми** | **Брой участници родители** | **Брой участници малолетни** | **Брой участници непълнолетни** |
| **Образователни** | **2** | * „Лято 2019” * Работилници за родители | **40**  **52** | **55**  **46** | **45**  **-** |
| **Асоциално поведение** | **-** |  |  |  |  |
| **Насилие между деца** | **1** | Превантивна кампания „Не на агресията” – Малки училищни инициативи по темата във всички училища на територията на общината;  Ежеседмични занимания по изобразително изкуство в Центрове по превенция | **10** | **150** | **110** |
| **Наркотични вещества, алкохол, тютюнопушене** | **1** | Превантивна кампания „Не на дрогата, за да има бъдеще” Тренинг за ученици по подхода „връстници обучават връстници” на тема „Пътят на зависимостта. Как да помогна на приятел” | **-** | **-** | **37** |
| **Сексуална експлоатация и трафик на хора** | **1** | Информационна кампания на фондация „Кам-пания А21” за превенция на трафика на хора и съвременното робство | **10** | **120** | **120** |
| **Престъпления и противообществени прояви, свързани с жп-транспорт** | **-** |  |  |  |  |
| **Здравни** | **1** | Здравни беседи съвместно със здравен медиатор – лична хигиена, заразни болести /хепатит, туберколоза/, грижа за зъбите. | **20** | **25** | **5** |
| **Културни** | **5** | * Конкурс за коледна картичка; * Коледен празник в Център по превенция в кв. Балабанца; * Детски театрален спектакъл „В страната на знаците“; * Театрален спектакъл „Магазинче Надежда”; * Посещение на кинопрожекции за маловръстни, участници в дейности, както и за младежи под надзор като част от корекционната работа. | **25**  **10**  **10**  **30**  **-** | **450**  **50**  **100**  **50**  **16** | **120**  **-**  **-**  **10**  **14** |
| **Спортни** | **1** | * Състезание „Мама, татко и аз”. | **22** | **20** | **8** |
| **Радикализъм[[1]](#footnote-1)1** | **-** |  |  |  |  |
| **Общо** | **11** |  | **229** | **1080** | **469** |

*Забележка:* Попълнете на компютър. Ако е необходимо, добавете редове.

**Таблица 6.**

|  |  |  |  |  |  |
| --- | --- | --- | --- | --- | --- |
| **Проведени анкетни проучвания:** | **Брой** | **Теми** | **Брой участници родители** | **Брой участници малолетни** | **Брой участници непълнолетни** |
| **Образователни** |  |  |  |  |  |
| **Асоциално поведение** |  |  |  |  |  |
| **Насилие между деца** |  |  |  |  |  |
| **Наркотични вещества, алкохол, тютюнопушене** |  |  |  |  |  |
| **Сексуална експлоатация и трафик на хора** |  |  |  |  |  |
| **Престъпления и противообществени прояви, свързани с жп-транспорт** |  |  |  |  |  |
| **Здравни** |  |  |  |  |  |
| **Културни** |  |  |  |  |  |
| **Спортни** |  |  |  |  |  |
| **Радикализъм1** |  |  |  |  |  |
| **Общо** | **-** | **-** | **-** | **-** | **-** |

*Забележка:* Попълнете на компютър. Ако е необходимо, добавете редове.

През отчетната 2019г. МКБППМН при Община Севлиево не е провеждала анкетни проучвания.

**1.5.3.1. Превенция на противообществените прояви и престъпления, свързани с жп-транспорта в съответствие с Писмо № 71/25. 09. 2007 г. на ЦКБППМН до председателите и секретарите на МКБППМН** (Попълнете на компютър)**:**

**Таблица 7.**

|  |  |
| --- | --- |
| **Брой осъществени срещи със служители на „Транспортна полиция”** | **-** |
| **Брой разпространени материали** | **-** |
| **Брой на информационните кампании в училищата** | **-** |
| **Брой публикации в медиите** | **-** |
| **Брой съвместни мероприятия с НПО** | **-** |

В Община Севлиево не се разпознава този проблем поради отсъствието на жп- транспорт на територията на общината.

**1.6. Консултации по заявки на родители (чл. 41 от ЗБППМН) от МКБППМН.**

**1.6.1. Брой деца преминали консултации.**

**Таблица 8. Индивидуални консултации.**

|  |  |  |
| --- | --- | --- |
| **Общ брой** **консултирани** **деца за асоциално поведение** | **Малолетни** | **Непълнолетни** |
| **11** | **6** | **5** |
| **Общ брой** **консултирани** **деца за насилие между деца** |  |  |
| **-** | **-** | **-** |
| **Общ брой** **консултирани** **деца за употреба на наркотици** |  |  |
| **2** | **-** | **2** |
| **Общ брой** **консултирани** **деца за употреба на алкохол** |  |  |
| **-** | **-** | **-** |
| **Общ брой** **консултирани** **деца за употреба на тютюневи изделия** |  |  |
| **-** | **-** | **-** |
| **Общ брой** **консултирани** **деца за радикализъм** |  |  |
| **-** | **-** | **-** |

*Забележка:* Попълнете на компютър. Ако е необходимо, добавете редове.

**Таблица 9. Семейни консултации.**

|  |  |  |
| --- | --- | --- |
| **Общ брой** **консултирани** **деца за асоциално поведение** | **Малолетни** | **Непълнолетни** |
| **11** | **6** | **5** |
| **Общ брой** **консултирани** **деца за насилие между деца** |  |  |
| **-** | **-** | **-** |
| **Общ брой** **консултирани** **деца за употреба на наркотици** |  |  |
| **2** | **-** | **2** |
| **Общ брой** **консултирани** **деца за употреба на алкохол** |  |  |
| **-** | **-** | **-** |
| **Общ брой** **консултирани** **деца за употреба на тютюневи изделия** |  |  |
| **-** | **-** | **-** |
| **Общ брой** **консултирани** **деца за радикализъм** |  |  |
| **-** | **-** | **-** |

*Забележка:* Попълнете на компютър. Ако е необходимо, добавете редове.

През 2019г. МКБППМН – Община Севлиево не работила по случаи, свързани с употреба на алкохол. Не са констатирани прояви под въздействие на алкохол. Работи се по теми за ранна превенция на зависимостите. Консултации във връзка с тютюнопушене също не са провеждани. В работата си с малолетни и непълнолетни, поставени под възпитателен надзор, обществените възпитатели провеждат беседи за вредите от тютюнопушенето. В Центъра по превенция в кв. Балабанца съвместно със здравния медиатор се провеждат беседи по темата и вредата за детския организъм. Инспектор ДПС работи с учениците от професионалните гимназии за превенция на тютюнопушенето

**1.6.2. Брой** **консултирани деца с противообществени прояви от МКБППМН.**

**Таблица 10. Индивидуални консултации.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **22** | **4** | **18** |

*Забележка:* Попълнете на компютър.

**Таблица 11. Семейни консултации.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **10** | **3** | **7** |

*Забележка:* Попълнете на компютър.

**Таблица 12. Индивидуални консултации – радикализъм.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **-** | **-** | **-** |

*Забележка:* Попълнете на компютър.

**Таблица 13. Семейни консултации – радикализъм.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **-** | **-** | **-** |

*Забележка:* Попълнете на компютър.

През 2019 г. в Община Севлиево не са разпознати малолетни и непълнолетни, споделящи идеи или принадлежащи към организации с екстремистки или радикален характер. МКБППМН не е информирана за престъпления по расистки подбуди и не са получавани сигнали във връзка с този вид престъпления.

**1.6.3.** **Установени криминални деяния от футболни агитки** (ултраси**) и брой на техните извършители.**

**Таблица 14.**

|  |  |  |
| --- | --- | --- |
| **Общ брой деца** | **Малолетни** | **Непълнолетни** |
| **-** | **-** | **-** |

*Забележка:* Попълнете на компютър.

**1.7**. **Издаване и разпространение на информационни материали по представените в отчета превантивни програми.**

**Таблица 15.**

|  |  |  |
| --- | --- | --- |
| **Видове (плакати, брошури, флаери, др.)** | **Тираж** | **Теми** |
| **Плакати за инициативи и дейности** | **120** | **„Лято 2019”**  **Детски театрални постановки „В страната на знаците”, „Магазинче Недежда”**  **Състезание „Мама, татко и аз”**  **Конкурс за коледна картичка** |

*Забележка:* Попълнете на компютър. Ако е необходимо, добавете редове.

**Моля, в случай на издадени собствени информационно-методически материали на МКБППМН**, в ЦКБППМН да бъде изпратен по един екземпляр, с оглед създаването на Информационен архив.

**2.** **Брой деца с противообществени прояви, насочени от МКБППМН към Дирекция „Социално подпомагане” (ДСП) – Отдел „Закрила на детето” (ОЗД) за предоставяне на мерки за закрила и социални услуги.**

Отдел „Закрила на детето” към Дирекция „Социално подпомагане” гр. Севлиево работи с по-голяма част от малолетните и непълнолетните, за които са разглеждани възпитателни дела през отчетния период. В пет от случаите бе потърсено съдействието на Отдел „Закрила на детето” за съгласуване на подхода, работата с детето и семейството, превенция на рискове за отпадане от училище /допускане на висок брой отсъствия/.

Значителна част от деца, на които се разглежда възпитателно дело, вече ползват услугата на Център за обществена подкрепа или по време на разглеждане на възпитателното дело, тричленният състав предлага на социалния работник от „Закрила на детето”, който присъства на разглеждането, малолетния или непълнолетния да ползва и услугите на ЦОП като допълваща корекционно- възпитателна и превантивна дейност.

Малолетните/непълнолетните, които посещават ЦОП и имат наложена възпитателна мярка по ЗБППМН по- рядко допускат нови прояви. Част от децата обаче не винаги се отнасят с нужната отговорност към работата със специалистите в Центъра, както и често нарушават уговорките си с обществения възпитател при наличие на такъв, при което е трудно да се постигне нужния ефект от съвместната работа.

**Таблица 16.**

|  |  |  |
| --- | --- | --- |
| **Общ брой деца насочени от МКБППМН** | **Малолетни** | **Непълнолетни** |
| **5** | **3** | **2** |

*Забележка:* Попълнете на компютър.

**3.** **Взаимодействие на МКБППМН с ВУИ, СПИ, поправителни домове. Дейност с напусналите тези заведения и условно осъдени непълнолетни.** (Попълнете на компютър. Ако е необходимо, добавете редове):

През 2019 г. един непълнолетен се обучаваше и полагаше усилия за корекция на своето поведени във Възпитателно училище-интернат „Ангел Узунов” – гр. Ракитово, обл. Пазарджик. Бе освободен през м. Март 2019г. поради навършване на пълнолетие.

Един непълнолетен е настанен в СПИ „Христо Ботев” с. Варненци, общ. Тутракан, а един непълнолетен е във ВУИ „Н. Й. Вапцаров” гр. Завет, обл. Разград.

Секретарят на МКБППМН поддържа връзка с ръководството на възпитателните училища по отношение на непълнолетните. Директорите своевременно уведомяват МК и искат становище за пускане на непълнолетните в регламентираните ваканции. Преди настаняването в корекционните институции единият непълнолетен бе настанен за отглеждане при баба си, а другият в ЦНСТД гр. Севлиево. При постъпването им съответно в СПИ и ВУИ настаняването и за двамата младежи бе прекратено. В следствие на това отговорност за единият пое майката, която живее в общ. Ловеч и непълнолетният е под надзор на инспектор ДПС гр. Ловеч. За другия непълнолетен няма кой да полага грижи и поеме отговорност по време на ваканциите тъй като майката е в чужбина, а бабата е със сериозно заболяване и не може да се ангажира с грижите за маловръстния..

При спорадичните пребивавания на младежите на територията на община Севлиево се осъществява подкрепа и наблюдение. Инспектор Детска педагогическа стая поддържа постоянни контакти с ВУИ и СПИ и настанените непълнолетни там.

Периодично преди изготвяне на становището за пускане на непълнолетните поведението им през предходните периоди на ваканция се обсъжда с инспектор ДПС, отдел „Закрила на детето” и Оперативното бюро на МКБППМН.

**3.1. Колко контакти с деца, настанени в корекционно-възпитателни заведения, са осъществени.**

Контакти с непълнолетните, настанени във ВУИ и СПИ се провеждат по време на престоя им през ваканциите – разговори, беседи.

**Таблица 17.**

|  |  |  |
| --- | --- | --- |
| **Общ брой деца** | **Малолетни** | **Непълнолетни** |
| **3** | **-** | **3** |

*Забележка:* Попълнете на компютър.

**3.2. Каква работа е извършена с родители на малолетни и непълнолетни, чиито деца са настанени във ВУИ, СПИ и ПД, и на които предстои прекратяване на престоя в тези заведения.** (Попълнете на компютър. Ако е необходимо, добавете редове):

През отчетния период няма непълнолетни освободени предсрочно от ВУИ, СПИ и ПД, които да се нуждаят от конкретна помощ и подкрепа за адаптация и ресоциализация. Освободеният вече пълнолетен живее заедно с родителите си, липсва мотивация за продължаване на образованието.

През годината на едно от лицата, настанени във ВУИ предстоеше прекратяване на престоя поради навършване на пълнолетие. Бе проведен разговор с майката във връзка с възможността той да завърши учебната година в институцията, но от негова страна бе заявено категорично нежелание за това. Бяха коментирани отношенията в семейството, важността момчето да започне работа, да се ангажира и адаптира по-бързо и пълноценно, както и важността да продължи своето образование.

**4**. **Предприети дейности за социална подкрепа на малолетни и непълнолетни**, пребивавали в СПИ, ВУИ, ПД, приюти за безнадзорни деца и условно осъдени.

**Таблица 18.**

|  |  |  |
| --- | --- | --- |
|  | **Брой дейности** | **Видове дейности** |
| **СПИ** | **-** | **-** |
| **ВУИ** | **1** | Разговор с родителите и младежа за процесът на адаптация и ресоциализация, необходимост от съдействие и подкрепа. |
| **ПД** | **-** | - |
| **Приюти за безнадзорни деца** | **-** | **-** |
| **Условно осъдени** | **-** | **-** |

*Забележка:* Попълнете на компютър. Ако е необходимо, добавете редове.

**4.1.** **Създаден** **поименен регистър на всички неучащи и неработещи непълнолетни в общината (района), освободени от СПИ, ВУИ, ПД, както и на условно осъдени** **в съответствие с Указанието на ЦКБППМН** (Писмо № 73 от 25.09.2009 г.). **Дейности, предприети за повишаване на тяхната квалификация, професионално обучение, професионално ориентиране и подпомагане при намирането на работа. Постигнати резултати.**

Поради малкия брой непълнолетни лица, настанени в СПИ, ВУИ, ПД и условно осъдени в общината не е създаден поименен регистър, но случаите на непълнолетните се следят, води се периодична комуникация с институциите, в които са настанени. Специалистите на МК и помощните органи, към нея работят с тях при освобождаване и през ваканциите.

През 2019 г. един младеж е освободен от възпитателно училище поради навършване на пълнолетие.

**Таблица 19.**

|  |  |  |  |  |  |
| --- | --- | --- | --- | --- | --- |
| **Категории неучещи и неработещи**  **непълно-летни** | **Общ брой** | **Брой продължили образованието си** | **Брой на обхванати в обучения и програми за квалификация** | **Брой на професионално ориентирани и консултирани** | **Брой на започналите работа** |
| Неучещи и неработещи, напуснали СПИ | - | - | - | - | - |
| Неучещи и неработещи, напуснали ВУИ | 1 | - | - | - | - |
| Неучещи и неработещи, освободени от ПД | - | - | - | - | - |
| Условно осъдени | 1 | 1 | - | - | - |
| Осъдени на пробация | 2 | - | - | - | - |

*Забележка:* Попълнете на компютър.

**4.2. Как МКБППМН във Вашата община се информира за условно осъдените и осъдените на пробация непълнолетни.** (Попълнете на компютър. Ако е необходимо, добавете редове):

МКБППМН при Община Севлиево получава своевременно информация, придружена с влязло в сила Решение от Районен съд - Севлиево за условно осъдените и осъдените на пробация непълнолетни.

**Таблица 20. Информиране на МКБППМН за условно осъдените и осъдените на пробация непълнолетни.**

|  |  |
| --- | --- |
|  | **Брой случаи** |
| **Информация от съда** | **4**  от които двама непълнолетни са осъдени на пробация, един е с присъда „обществено порицание“ и един условно осъден на шест месеца лишаване от свобода, с изпитателен срок от две години |
| **Справки на секретаря на МК в съда** | МКБППМН е изготвила и предоставила 2 справки за малолетни и непълнолетни по искане на Областна служба „Изпълнение на наказанията” - гр. Велико Търново  Предоставени са 2 справки до Районна прокуратура – Севлиево и Окръжна прокуратура - Габрово |

*Забележка:* Попълнете на компютър. Ако е необходимо, добавете редове.

**ІІІ. Възпитателни дела**

**1.** **Проблеми при образуването и разглеждането на възпитателните дела.** (Попълнете на компютър. Ако е необходимо, добавете редове):

МКБППМН при Община Севлиево не среща трудности при образуването на възпитателни дела. По отношение на разглеждането обаче нерядко пречка е неявяване на малолетния/непълнолетния и негов родител на посочената първоначална дата за разглеждане. През 2019 г. 8/осем/ от образуваните възпитателни дела са отложени за разглеждане поради неявяване на малолетен/непълнолетен и/или негов родител/настойник.

**Образуване и провеждане на ВД.**

**През 2019 г. са получени 38 (**17 през 2018г.,30 през 2017г.) сигнала за образуване на възпитателно дело. Един от сигналите е изпратен за разглеждане на друга комисия по компетентност. За 2019г. са образувани и разгледани 37 възпитателни дела, от които 2 са по преписки получени през месец декември 2018 г.

Районна прокуратура- Севлиево е изпратила 28 (11 през 2018г., 18 през 2017г., 19 през 2016 г., 25 през 2015г.) преписки за образуване на възпитателни дела през тази година. Получена е една преписка от Районна прокуратура – гр. Велико Търново, препратена от МКБППМН – Велико Търново.

Районно управление на МВР- Севлиево е подало 9 (по 4 през 2018г. и 2017г., 14 през 2016 г.,13 за 2015 г. и 9 за 2014 г.) сигнала за образуване на възпитателно дело.

**Структура на престъпленията и противообществените прояви на малолетни и непълнолетни в община Севлиево през 2019 г. (според разгледаните възпитателни дела от МКБППМН през календарната година).**

Данните в следващите таблици показват структурата на извършените нарушения според вида на проявите, разгледани през 2019г. от МКБППМН – Община Севлиево.

**ПРОТИВООБЩЕСТВЕНИ ПРОЯВИ**

|  |  |
| --- | --- |
| Прояви на насилие и агресия | 1 с 3-ма извършители |
| Употреба на психоактивни вещества | 4 с 4 извършители |

**ПРЕСТЪПЛЕНИЯ**

|  |  |
| --- | --- |
| Унищожаване и повреждане на имущество | 4, от които 1 с 3-ма извършители и 1 с 5-ма извършители, 2 с по 2-ма извършители |
| Опит за грабеж | 1 с 2 –ма извършители |
| Кражба - общо | 20 с общо 35 извършители |
| в това число: |  |
| взломна | 5, от които 4 с по 3-ма извършители, 1 с 2-ма извършители |
| домова /обикновена/ на мобилни телефони, велосипеди, пари в брой | 8 с общо 11-ма извършители (5 с по 1 извършител, 3 с по 2-ма извършители) |
| от магазини или други търговски обекти | 5 с общо 8 извършители |
| на части и вещи от МПС | 1 с 1 извършител |
| на селскостопанска продукция, дом. животни и птици | 1 с 1 извършител |
| Противозаконно отнемане на МПС | 1 с 2-ма извършители |
| Престъпления, свързани с наркотици | 4 с общо 3-ма извършител |
| **Административни нарушения - общо** | 2 с общо 2-ма извършители |
| Управление на каруца и предизвикване на ПТП | 1 с 1 извършител |
| Управление на нерегистрирано МПС без свидетелство за управление | 1 с 1 извършител |

Противообществените прояви, за които са разгледани възпитателни дела през 2019 г. са малко на брой спрямо предходни години. През отчетния период са разгледани четири дела за употреба на психоактивни вещества, което е повишаване спрямо предходните две години. Минимален е броя на делата, свързани с агресия и насилие.

Най-честите престъпления извършвани от малолетни и непълнолетни и през този отчетен период са кражбите – 20 с общо 35 извършители. Значително е завишен броя на кражбите чрез разрушаване на прегради, взломяване, като се наблюдава повторяемост на извършителите. Завишен е броя на кражбите от търговски обекти, както и се забелязва извършването на кражби в съучастие от маловръстни лица. Постъпил е един сигнал за кражба на и от МПС. Разгледан е един сигнал за кражба на селскостопанско животно.

Увеличен е броя на разгледани възпитателни дела за престъпления, свързани с наркотици. През този отчетен период са разгледани четири дела за притежание на психоактивни вещества.

Запазва се тенденцията при деянията свързани с повреждане и унищожаване на имущество /частно или обществено. Разгледани са четири възпитателни дела съответно за унищожаване и повреждане на имущество чрез счупване на прозорци и керемиди на частен имот, повреждане и унищожаване на частна каравана, унищожаване и повреждане на осветителни тела, водопроводни тръби общинска собственост.

Разгледани са две възпитателни дела за административно нарушение съответно за управление на каруца и предизвикване на ПТП, и за управление от неправоспособно лице на нерегистрирано МПС.

През отчетния период е значителен броя на малолетните и непълнолетните извършители на повече от едно противоправни деяния. За един непълнолетен са разгледани 8 възпитателни дела, за двама по четири, а за пет маловръстни са разгледани по 2 дела за годината.

**Възрастов състав на извършителите на противообществени прояви и престъпления**

От разгледаните дела по възраст извършителите за последните години се разпределят, както следва:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **По възраст** | **2011** | **2012** | **2013** | **2014** | **2015** | **2016** | **2017** | **2018** | **2019** |
| **8-13 г.** | 27 | 23 | 23 | 33 | 9 | 7 | 13 | 9 | 22 |
| **14-17 г.** | 24 | 36 | 38 | 28 | 33 | 43 | 20 | 13 | 19 |

**Съотношение по пол на извършителите:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **По пол** | **2011** | **2012** | **2013** | **2014** | **2015** | **2016** | **2017** | **2018** | **2019** |
| **момичета** | 9 | 10 | 19 | 14 | 6 | 13 | 4 | 6 | 8 |
| **момчета** | 42 | 49 | 42 | 47 | 36 | 37 | 29 | 16 | 33 |

**Възпитателни мерки по чл.13, ал.1 от ЗБППМН – резултатност**

**Наложени възпитателни мерки по чл. 13 от ЗБППМН:**

|  |  |
| --- | --- |
| по т. 1 „предупреждение” | 9 |
| по т.2 „задължаване да се извини на пострадалия” | 2 |
| по т.3 „задължаване да участва в консултации,  обучения и програми за преодоляване на отклонения в поведението” | 1 |
| по т.4 „поставяне под възпитателен надзор на родителите или лицата,  които ги заместват, със задължение за полагане на засилени грижи” | 0 |
| по т.5 „поставяне под възпитателен надзор на обществен възпитател” | 36 |
| по т.6 „забрана на непълнолетния да посещава  определени места и заведения” | 0 |
| по т.7 „забрана на непълнолетния да се среща и установява  контакти с определени лица” | 3 |
| по т.8 „забрана на непълнолетния да напуска настоящия адрес” | 0 |
| по т.9 „задължаване на непълнолетния да отстрани със свой труд причинената вреда, ако това е в неговите възможности” | 0 |
| по т.10 „задължаване на непълнолетния да извърши определена  работа в полза на обществото” | 9 |
| по т. 11 „настаняване в социално-педагогически интернат” | 0 |
| по т. 12 „предупреждаване за настаняване във възпитателно  училище-интернат с изпитателен срок 6 месеца” | 3 |
| по т. 13 „настаняване във възпитателно училище-интернат” | 1 |
| **ОБЩО:** | **64** |

**Наложени възпитателни мерки по чл. 15 от ЗБППМН:**

|  |  |
| --- | --- |
| по т. 1 „предупреждение” | 0 |
| по т. 2 „задължаване да посещават специално организирани беседи и консултации по въпросите на възпитанието” | 2 |
| по т. 3 „глоба в размер от 50 до 1000 лв.” | 0 |

**Наложени възпитателни мерки по чл. 41 от ЗБППМН:**

|  |  |
| --- | --- |
| „поставяне под възпитателен надзор на обществен възпитател”, чл. 41, ал.1 и ал.2 (с изключение на буква д) | 10 |
| „поставяне под възпитателен надзор на обществен възпитател” на непълнолетни, осъдени от съда | 1 |

За периода 01.01.2019г. – 18.12.2019г. тричленните състави са наложили общо 64 възпитателни мерки. Най-леката възпитателна мярка по чл. 13, ал.1, т.1 от Закона за борба срещу противообществените прояви на малолетните и непълнолетните „предупреждение” е наложена 9 пъти, поради това, че проявата е била първа или отличаваща се с ниска степен на обществена опасност, тежест или стойност на щетите.

Мярката по чл.13 ал.1 т.2 „задължаване да се извини на пострадалия” е налагана 2 пъти, а по т.7 „забрана на непълнолетния да се среща и установява контакти с определени лица” по отношение на трима непълнолетни.

Традиционно най-често се налага мярката по чл.13, ал.1 т.5 - „поставяне под възпитателен надзор на обществен възпитател”, е преценена като най-адекватна в 36 от случаите. Запазва се тенденцията тази мярка да е сред най-ефективна поради продължителността си на въздействие върху детето/младежа и помощта от специалисти, която получават родителите на малолетния/непълнолетния извършител по въпросите на възпитанието му.

Един път през тази година е налагана мярката „задължаване да участва в консултации, обучения и програми за преодоляване на отклонения в поведението”. Като ефективна през последните години се определя и мярката „задължаване на непълнолетния да извърши определена работа в полза на обществото”, която е налагана 9 пъти.

Три пъти е налагана мярка „предупреждаване за настаняване във възпитателно училище-интернат с изпитателен срок 6 месеца” поради повторяемост на прояви и изчерпани по-леки възпитателни мерки. Спрямо един непълнолетен е наложена мярка по чл.13 ал.1 т. 13 „настаняване във възпитателно училище-интернат” поради повторяемост на деянията и неефективност на по-леките възпитателни мерки, която бе за заменена от Окръжен съд – Габрово с мерки по чл.13 ал.1 т.5 и т.10.

Обществен възпитател по чл.41, ал.1 ал. 2 от ЗБППМН, извън наложените мерки по чл.13, ал.1, т.5 е определен превантивно на десет непълнолетни с цел да бъде преодолян и избегнат евентуален риск и предотвратено отпадането им от училище.

По отношение на родителите съгласно чл.15 от ЗБППМН през 2019 г. е наложена мярка по чл.15 ал.1 т.2 „задължаване да посещават специално организирани беседи и консултации по въпросите на възпитанието” на 2 родители с цел подпомагане и повишаване на родителския капацитет.

**2.** **Брой изготвени „оценка на риска” по Методика за оценка на риска от повторно извършване на противообществена проява от малолетни и непълнолетни лица в дейността на системата от МКБППМН** (Попълнете на компютър. Ако е необходимо, добавете редове):

През 2019 г. са изготвени 33 оценки на риска за малолетни и непълнолетни правонарушители по методиката за оценка на риска. Оценките се изготвят в началото на конкретния случай и при приключване.

**ІV. Консултативни кабинети и центрове за социална превенция**

**1.** **Наименование на помощния орган.** (Попълнете на компютър. Ако е необходимо, добавете редове):

Като помощни органи на МКБППМН-Севлиево през 2019 г. работиха два Центъра за превенция и две Приемни на обществения възпитател към тях, Консултативен кабинет и Клуб на родителя.

**2.** **Центърът за превенция или Консултативен кабинет има ли статут и функционира ли в съответствие с изискванията на ЦКБППМН?. (Образецът за статут на Център за превенция /Консултативен кабинет/ е предоставен на Националното съвещание в гр. Хисаря през 2017 г.)** (Попълнете на компютър. Ако е необходимо, добавете редове):

Центровете по превенция и Консултативният кабинет, помощни органи към МКБППМН – Община Севлиево функционират в съответствие с изискванията на ЦКБППМН. Изградени са съгласно чл.10 ал.2 от Закона за борба срещу противообществените прояви на малолетните и непълнолетните.

Правилникът за организацията и дейността на Центровете за превенция е приет с Решение №5, от заседание №2/20.07.2009 г.на МКБППМН – Община Севлиево, изм. с Решение №3 от заседание №1/05.02.2013г.на МКБППМН – Община Севлиево, изм. с Решение №5 от заседание №1/31.01.2018г. на МКБППМН – Община Севлиево.

Статутът на Консултативен кабинет е приет с Решение №8 от Заседание №2/20.07.2009г. на МКБППМН, изм. с Решение №3 от Заседание №1/ 05.02.2013г. на МКБППМН, изм. с Решение №6 от заседание №1/31.01.2018г. на МКБППМН – Община Севлиево.

Центровете за превенция работят за реализиране на националната и общинската политика в областта на превенцията и противодействието на девиантното и агресивното поведение на децата, предотвратяване отпадането от училище на подлежащи на задължително обучение и превенция на зависимости сред подрастващите.

В **Консултативния кабинет**, помощен орган на МКБППМН-Севлиево беше извършвана консултативна и възпитателно – корекционна дейност на деца на възраст от 8 до 17 години и родители, както и дейности по програми, свързани с превенцията на противообществени прояви и престъпления на малолетни и непълнолетни. Дейността на кабинета е регламентирана в глава VIII от ЗБППМН, Правилата за работа на обществения възпитател, Етичния кодекс на работещите с деца и Статута на Консултативния кабинет.

Задачите, които си постави ръководителят на Консултативния кабинет през 2019 г. бяха свързани с повишаване компетентността на личността чрез формиране и развиване на умения, необходими в момента или по-късно с крайна цел адекватното вписване на подрастващите в обществото; осъществявана е корекционно – възпитателна дейност; превенция на рисковото поведение у подрастващите; подобряване комуникацията и доверието между родители и деца; консултиране на родители, чиито деца имат асоциално поведение; прилагане на политика за превенция употребата на психоактивни вещества (наркотици, тютюнопушене, употреба на алкохол, енергийни напитки и др.) и на други рискови фактори (асоциално поведение, агресия, хулиганство и престъпления) сред подрастващите.

През отчетната 2019г. ръководителят на Консултативния кабинет е провел 31 доброволни консултации с малолетни и непълнолетни със съгласието на родител. Инициира и проведе като корекционно-възпитателен подход 4 групови занимания /тренинги/ с група маловръстни с повтарящ се тип деяния, извършени в съучастие от конкретен квартал на града.

В **приемните на обществения възпитател** бе провеждана корекционно- възпитателна работа с малолетни и непълнолетни с наложени възпитателни мерки по ЗБППМН, провеждаха се срещи, разговори и беседи на обществените възпитатели с малолетните и непълнолетните и техните родители или лица, които ги заместват с наложени мерки по чл.13, ал.1, т.5 от ЗБППМН и бе осъществена корекционно-възпитателна работа по чл.41, ал.1 и ал.2 от ЗБППМН. Работено е общо с 41 малолетни и непълнолетни.

В **Клуба на родителя** бяха провеждани беседи и срещи с родители във връзка с трудностите, които срещат същите при възпитанието на децата си. На срещите са обсъдени правата и задълженията на родителите и отговорността, която трябва да поемат за възпитанието на децата си, практически методи на възпитание и начини за наказания на децата в ранна детска възраст.

През м. Април 2019г. бяха организирани и проведени две **Работилници за родители и деца в начална училищна възраст от училищата** на територията на общината. Инициативата е смислово продължение на проведените през 2018 г. Работилници за родители и деца в предучилищните групи на всички детски градини. Проявеният интерес и установените ползи за ползвателите бе причината дейността да продължи в следващата възрастова група. Осъществяването на работилниците за родители и деца включваше:

* **Провеждане на групов тренинг за родители с последващи въпроси и отговори от психолог**. Основни теми: Особености и предизвикателства в периода на порастването 8-10 години (разпознаване на емоциите на другите, разпознаване и управление на собствените емоции, самостоятелност, идентификация и др.); Подбор на адекватни възпитателни методи, базирани на силните страни и ресурсите на децата в периода на ранното детско развитие; Подкрепа за адаптация в училищната среда; Насърчаване на самостоятелност, подкрепа за безопасно използване на интернет, превенция на насилие в социалните мрежи**;**
* **Провеждане на занимания за деца** по теми свързани с разпознаване и управление на емоциите, насърчаване на сътрудничество между децата в училищната общност, ефективно общуване като превенция на училищен тормоз, насърчаване на сътрудничеството между деца и възрастни; надграждане на умения за себепредставяне; развитие на умения за вземане на решения.

Мероприятията си поставиха за цел ранна превенция на рисково поведение сред подрастващите; противодействие на прояви на агресия и насилие; пълноценно родителство за пълноценно детско развитие; подкрепа за родители във възпитанието на децата им, подобряване на диалога и сътрудничеството, предоставяне на възпитателни методи, беседване по конкретни казуси.

Участие взеха ученици, родители и учители от 3 и 4 клас на ОУ „Стефан Пешев” и СУ „Васил Левски” гр. Севлиево..

На 26 юли 2019 г. в парк Автогара се проведе традиционното състезание „Мама, татко и аз”. Осемнадесет семейства, разделени в две възрастови групи – до 6 и до 11 години мериха сили в забавни игри за сръчност, бързина и точност. Деца и родители заедно съпреживяха емоциите на надпреварата. Две от семействата излъчи представители в две възрастови групи. С усмивки и спортсменски дух участниците премериха сили в различни игри – за бързина, ловкост, точност, отборен дух, а компетентно жури отчете резултатите и обяви крайното класиране. Награди и отличия получиха всички участници. Инициативата си постави за цел да провокира родителите да се ангажират в дейности за осмисляне свободното време на своите деца.

**Центърът по превенция в Център за подкрепа на личностното развитие - Детски комплекс „Йовко Йовков“** извърши корекционно- възпитателна дейност с малолетни и непълнолетни през 2019 г., организира беседи и срещи с превантивен характер, взаимодейства с УКП, ИДПС и други институции в изпълнение на задачата си да коригира поведението на деца или с цел превенция на асоциалност. В рамките на инициативата „ЛЯТО 2019”. в Центъра се организираха конкурс за детска рисунка на тема „Любим приказен герой”; спортна надпревара „Бързи, смели, сръчни”, а през август весело детско караоке. В дейностите се включиха деца на възраст от 7 до 11 години. Всички участници получиха книжки и лакомства. Ръководителят и обществените възпитатели, работещи в центъра, проведоха беседи на тема „Превенция на агресия и противообществени прояви” и „Трафик на хора” за ученици от 7 и 8 клас.

И през 2019 г. обществените възпитатели към **Центъра по превенция в кв. „Балабанца”** работиха по обхващане на повече подрастващи в дейности, свързани с противодействие на девиантното и агресивното им поведение, превенция на зависимости и попълване на пропуски в грамотността. Продължиха дейностите в арт-ателието, като бяха проведени и други инициативи с децата, посещаващи центъра.

Подрастващите изработваха мартеници, картички за 8 март и Коледа. В рамките на инициативата „ЛЯТО 2019” в центъра се проведоха занимания през месеците Юни, Юли и Август, включващи работилници по приложни изкуства, спортни занимания на открито, тренинг за развиване на социални умения, образователни филми, интерактивни занимания по предварителна програма.

През годината в Центъра бяха проведени беседи по темите – „Тютюнопушенето и наркотиците и вредите от тях върху младия организъм”, „Поведението ми в училище и обществото”, „Как да поддържаме добра хигиена и приличен външен вид”, „Дентална хигиена”. Организирани бяха и опознавателни срещи и разговори с полицейските служители, обслужващи квартала и беседи от полицейските инспектори. В помощ на обществените възпитатели и с цел подобряване здравословното състояние и информираност беше поканен здравния медиатор в общността за демонстрация и изнасяне на презентация на тема хигиена и здраве.

Бяха организирани отбелязвания на празниците 24 май, деня на детето, празника на града. По повод Коледа отново бе организиран празник за децата от предучилищен и начален етап. Чрез заниманията със специалистите в Центъра през годината децата имаха възможност да допълват пропуските и преодоляват трудностите в знанията и уменията. Екипът целенасочено работи за обхващане и задържане на децата в училище.

От м. Август в двата Центъра по превенция се провеждат занимания по изобразително и приложни изкуства под ръководството на младия севлиевски художник Велизар Захариев като част от превантивна кампания срещу проявите на агресия и осмисляне свободното време на подрастващите.

**V. Обществени възпитатели**

**Таблица 21.**

|  |  |  |  |
| --- | --- | --- | --- |
| **Година** | **Плануван брой обществени възпитатели, утвърдени от МФ по Закона за държавния бюджет** | **Реално усвоени бройки обществени**  **възпитатели за съответната година** | **Изразходвани средства по Наредба №2 на ЦКБППМН** |
| **2019** | 14 | 12 | 20 600,85 |
| **2020** | 14 |
| **Прогноза за 2021** | 14 |

**1.** **Дейност на обществените възпитатели по ЗБППМН, отчетност по Наредба №2 на Председателя на ЦКБППМН и Критерии за подбор и оценка на дейността на обществените възпитатели (методическо ръководство), предоставено в гр. Хисар, м. юни, 2017 г.** (Попълнете на компютър. Ако е необходимо, добавете редове):

За прилагане на мерките по чл.13, ал.1, т.5 и чл.41 от ЗБППМН през 2019 г. работиха 12 обществени възпитатели в община Севлиево – педагози, психолози, социални работници и общественик, възпитател. Съгласно Статута на обществените възпитатели и ЗБППМН контрол върху дейността им се извършваше от секретаря на МКБППМН.

Обществените възпитатели представяха задължително индивидуални програми за работа с малолетните и непълнолетните при започване на конкретната работа и отчитаха ежемесечно дейността си. След приключване на работата се отчиташе и изпълнението на заложените в плана цели. През 2019 година беше осъществен възпитателен надзор над 36 деца.

Обществените възпитатели своевременно представяха месечните си отчети, плановете за работа с малолетния/непълнолетния, индивидуални карти за лицата и оценките на риска. В началото на всеки месец се провеждаха работни срещи между обществените възпитатели и секретаря на МКБППМН за представяне на месечните отчети, решаване на текущи въпроси, казуси от работата на обществените възпитатели, както и предложения за подобряване на дейността.

**2.** **Проведени квалификационни дейности с обществените възпитатели. От кого са организирани и по чия инициатива?** (Попълнете на компютър. Ако е необходимо, добавете редове):

- Практически обучителен семинар „Агресия в норма и патология. Подходи за овладяване”, организиран от „Ем Ер Джи Консулт“ ЕООД, гр. Велико Търново, проведен на 22.02.2019 г. в х-л „Меридиан Болярски” гр. Велико Търново. Участие взеха 3 обществени възпитатели.

- Среща за обмяна на опит и споделяне на добри практики между членове и обществени възпитатели, работещи към МКБППМН – Община Севлиево и МКБППМН – Район Тракия, гр. Пловдив, 03-04.05.2019г.Участваха 8 обществени възпитатели.

- Обучение за специалисти, работещи с деца и младежи по проблема за трафика на хора и съвременното робство на 12.06.2019г. Обучител бе г-жа Антоанета Куик, фондация „Кампания А1”. В обучението се включиха 7 обществени възпитатели и 14 учители, социални работници, педагогически съветници.

- МКБППМН – Община Севлиево организира тридневен семинар за подобряване на взаимодействието между специалистите/тиймбилдинг и супервизия по конкретни случаи от практиката с водещ г-жа Мирослава Касамакова, клиничен психолог, психотерапевт. В програмата на тренинга бе обхваната следната тематика и дейности: работа в екип, умения за общуване – Социометрия, Емоционални карти, История Пътникът; Игра - “Падащо одеало” за изграждане на екип, Тест - “Добър ли съм в общуването”, Игра – “Сгъни листа” – умения за общуване, Приказка за различните гледни точки – “Любопитните и слона”, Въпросник за стрес, Въпросник за емоционалното изгаряне/бърнаут/; Супервизия. Работа по конкретни случаи. Работа с генограми. Квалификационната дейност се проведе в периода 08-10.11.2019г. Осем от обществените възпитатели взеха участие.

- 05 и 06 декември 2019г. от 13:30 до 15:00 часа. по инициатива на секретаря на МКБППМН се проведе супервизия на обществените възпитатели във връзка с подкрепа на дейността им по конкретни случаи и въздействие при прояви на вандализъм, унищожаване и увреждане на имущество. Водещ на дейността бе проф. Даниела Тасевска, ВТУ „Св. Св. Кирил и Методий”. Участие взеха всички 12 обществени възпитатели.

**3. Брой обществени възпитатели, участвали в тези дейности.** (Попълнете на компютър. Ако е необходимо, добавете редове):

Обществените възпитатели работещи към МКБППМН – Община Севлиево се включват активно и отговорно в квалификационните дейности според възможността да ги съгласуват със служебните си ангажименти.

**4. Оценяване на дейността на обществените възпитатели, съгласно изискванията на ЦКБППМН по Критерии за подбор и оценка на дейността на обществените възпитатели (методическо ръководство), предоставено в гр. Хисаря, м. юни, 2017 г.**

**4.1. Брой изготвени оценки.** (Попълнете на компютър. Ако е необходимо, добавете редове):

Изготвени са 12 месечни оценки за работата на всички обществени възпитатели. Въз основа на актуализирана методика за определяне възнаграждението на обществените възпитатели в Община Севлиево при представяне на предложението за изплащане на възнаграждението на обществените възпитатели секретарят на МК изготвя и прилага оценка за работата на всеки един от обществените възпитатели.

**4.2. Брой обществени възпитатели, получили „оценка 1” (*изпълнението превишава очакванията*).** (Попълнете на компютър. Ако е необходимо, добавете редове):

Няма обществени възпитатели получили оценка 1 – изпълнението превишава очакванията/изискванията.

**4.3. Брой** **обществени възпитатели, получили „оценка 2” (*изпълнението изцяло отговаря на изискванията /очакванията/*).** (Попълнете на компютър. Ако е необходимо, добавете редове):

Девет от обществените възпитатели към МКБППМН при Община Севлиево са получили оценка 2 – изпълнението изцяло отговаря на изискванията/ очакванията.

**4.4.** **Брой** **обществени възпитатели, получили „оценка 3” (*изпълнението не винаги отговаря на изискванията /очакванията/*).** (Попълнете на компютър. Ако е необходимо, добавете редове):

Няма обществени възпитатели получили оценка 3 – изпълнението не винаги отговаря на изискванията/очакванията. При трима от обществените възпитатели оценките са приблизително равни на 2,5.

**4.5.** **Брой** **обществени възпитатели, получили „оценка 4” (*изпълнението в значителна степен не отговаря на изискванията и е необходимо /и възможно/ подобрение*).** (Попълнете на компютър. Ако е необходимо, добавете редове):

Няма обществени възпитатели, чиято оценка да сочи, че изпълнението в значителна степен на изискванията.

**4.6.** **Брой** **обществени възпитатели, получили „оценка 5” (*изпълнението не отговаря на изискванията*).** (Попълнете на компютър. Ако е необходимо, добавете редове):

Няма обществени възпитатели, чиято оценка да сочи, че изпълнението не отговаря на изискванията.

**VІ. Контролна дейност на МКБППМН.**

**1**. **Осъществен контрол от МКБППМН спрямо намиращите се на територията на общината (района)** **ДПС, СПИ, ВУИ, ДВНМН, ПД, приюти за безнадзорни деца**. **Констатации и резултати.** (Попълнете на компютър. Ако е необходимо, добавете редове):

През отчетния период МКБППМН – Община Севлиево упражняваше контрол върху ДПС по отношение спазване на техните задачи. От м. Октомври 2019г. работи един инспектор ДПС поради в отпуск по майчинство на инспектор Катерина Иванова.

Инспекторите Детска педагогическа стая уведомяват регулярно за работата си по съответните сигнали. През годината са изготвени 10 предложения за образуване на възпитателни дела.

От началото на 2019 г. в Детска педагогическа стая - гр.Севлиево на отчет се водиха 21 малолетни и непълнолетни (през 2018 г. броят на водените на отчет малолетни и непълнолетни бе 23). Новозаведените от началото на годината са 17, от които за извършени престъпления 17. Лицата снети от отчет са 9, от които 4 поради поправяне и 5 поради навършване на пълнолетие. След прекатегоризация на контингента в ДПС Севлиево се водят на отчет 26 лица, от които 6 утвърдени и 20 проявени, 4 от лицата взети на отчет са осъдени.

Преминалите през ДПС малолетни и непълнолетни за 2019 г. са 27, като с всички тях са проведени профилактични беседи.

През отчетния период инспектор ДПС е работил по 39 явни преписки, в които обект или субект са деца. Във връзка с опазване живота и здравето на децата инспекторите Детска педагогическа стая са изготвили 47 сигнални писма.

На територията на общината няма СПИ, ВУИ, ДВНМН, ПД и приюти за безнадзорни деца.

**2.** К**онтрол върху режима и условията на работа, установени за непълнолетните (чл. 10, ал. 1, буква „ж“ ЗБППМН)**. **Констатации и резултати.** (Попълнете на компютър. Ако е необходимо, добавете редове):

Няма данни за такива.

**3.** П**роверки**, **извършени самостоятелно или съвместно с други органи, относно посещаване на малолетни и непълнолетни в питейни и хазартни заведения, дискотеки, барове, нощни и интернет клубове, след определения вечерен час. Участие на местната комисия при кризисни интервенции в екипи по Координационния механизъм за взаимодействие при работа в случаи на деца-жертви или в риск от насилие – да се посочат конкретните дейности.** (Попълнете на компютър. Ако е необходимо, добавете редове):

Инспекторите Детска педагогическа стая планираха и взеха участие в 46 специализирани полицейски операции, свързани с опазване живота и здравето на децата и борбата с употребата и разпространението на наркотични и упойващи вещества. Издирвани са 23 малолетни и непълнолетни, отклонили се от дома.

През изминалата година МКБППМН – Община Севлиево участва в екип по Координационен механизъм за взаимодействие при работа в случаи на деца жертви или в риск от насилие чрез един от членовете си - представител на отдел „Закрила на детето”. Участието на този член в Координационния механизъм създаде условия за взаимодействие между институциите и участие на МКБППМН в процеса за справяне с кризисната ситуация. Бяха начертани и изпълнени адекватни спрямо случая мерки. Координационнят механизъм през 2019 г. е работил по 10 сигнала за деца жертви или в риск от насилие от постъпили 177 сигнала.

**4.** У**частие на местната комисия в обходи на мобилни групи** **за установяване на скитащи и просещи деца. Констатации, предприети мерки и постигнати резултати.**

Един от членовете на МКБППМН е участвал в обходи през 2019 г. Не са установени просещи деца на територията на общината, 23 деца са издирвани за отклонение от дома си.

**5.** **Проблеми при осъществяването на контролната дейност на МКБППМН.** (Попълнете на компютър. Ако е необходимо, добавете редове):

МКБППМН при Община Севлиево не среща затруднения при осъществяване на контрола.

**6.** **Сезирани компетентни органи при констатирани нарушения. Кои органи и за какви нарушения?** (Попълнете на компютър. Ако е необходимо, добавете редове):

При установени нарушения се уведомяват Районно управление на МВР-Севлиево и отдел „Закрила на детето”.

**VІІ. Предложения на местната комисия пред местни и централни органи, по проблемите на предотвратяването и противодействието на престъпността и противообществените прояви на малолетните и непълнолетните, и тяхната социална защита и развитие**:

През отчетната година МКБППМН не е правила предложения**.**

**VІІІ. Взаимодействие на местните комисии за БППМН.**

**Мероприятия, организирани по социално-превантивната и корекционно-възпитателната дейност на територията на общината, със следните органи и организации:**

През 2019 г. при осъществяване на превантивната, корекционно- възпитателната и организационната си дейност МКБППМН срещна пълна подкрепа и съдействие от страна на ръководството на Общината, получаваше компетентна помощ по определени случаи с малолетни и непълнолетни и от Районна прокуратура – гр.Севлиево и Районен съд - гр.Севлиево, работеше ефективно с органите на Районно управление на МВР – гр.Севлиево. И през учебнта 2019/2020 година МКБППМН оказва материална и кадрова подкрепа за реализиране на дейности в рамките на програма „Детско полицейско управление”. В програмата за тази година са включени ученици от начален етап на ОУ „Стефан Пешев”. Програмата си поставя за цел ранна превенция на подрастващите, утвърждаване на ценностно отношение към законите на страната, създаване на навици за безопасно поведение и вземане на адекватни решения в определени ситуации, изграждане на гражданска позиция, стимулиране на принадлежност и инициативност. Пълноценно и ефективно е сътрудничеството на МКБППМН с инспектор ДПС.

Добро е партньорството на МКБППМН с отдел „Закрила на детето”. Социалните работници участваха в заседанията на комисията, съдействаха за постигане на положителни резултати при работа с деца в риск, оказваха помощ на съставите при събиране на информация за изготвяне на доклади, извършваха оценка на случая, насочваха детето към консултации и при нужда оказваха подкрепа на семейството.

**1**. **Съд, прокуратура, следствие. Брой и теми.** (Попълнете на компютър. Ако е необходимо, добавете редове):

МКБППМН съдейства при срещи с ученици по програми и инициативи – Дни на отворени врати, Образователна програма „Отворени съдилища и прокуратури”.

**2**. **Центрове за личностно развитие** **(центрове за работа с деца), НПО, медии и др. Брой и теми.** (Попълнете на компютър. Ако е необходимо, добавете редове):

През изминалата 2019 г. МКБППМН-Севлиево поддържаше доброто си сътрудничество с Център за подкрепа на личностното развитие - Детски комплекс „Йовко Йовков”– Севлиево и Младежки център – Севлиево. Децата и младежите, които посещават тези места се включиха в организираните от МКБППМН мероприятия, като комисията успява да насочи деца с асоциално поведение към тези форми за ангажиране на свободното им време. В партньорство бе организирана и реализирана Програма „ЛЯТО 2019”, част от дейностите по превантивните кампании „Не на агресията” и „Не на дрогата, за да има бъдеще” – занимания по изобразително изкуство, детски празници, тренинги за ученици, групова работа, обучения и супервизии за специалисти. Детски театрални постановки на формация „Малчуганче” – „В страната на знаците”/ 11.07.2019г./ и „Магазинче Надежда” /16.09.2019г./

Добро и трайно е сътрудничество със сдружение „ИМКА” – Габрово, както и с Общински съвет по наркотични вещества – Габрово, с които през годината МКБППМН организира семинар за ученици и работилници за родители. Работата със спортните клубове на територията на общината също е ползотворна.

Медиите са важна част от превантивната дейност на комисията. Популяризирайки и отразявайки всички инициативи, анализи, програми и тенденции запознават обществеността с дейността на МКБППМН и начините за справяне с проблемна ситуация.

**3.** **Проблеми при взаимодействието с посочените институции и предприети дейности за тяхното преодоляване.** (Попълнете на компютър. Ако е необходимо, добавете редове );

Традиционно много добро и ползотворно е сътрудничеството на МКБППМН – Община Севлиево с горепосочените институции. Съществува добър диалог и взаимодействие, в голяма част от дейностите инициирани и реализирани от комисията структурите участват директно или индиректно.

**ІХ.****Квалификационна дейност** **на МКБППМН.**

**1.** **Брой организирани обучителни семинари от общинската (районната) комисия и теми, включени в програмите на семинарите и стойност на средствата от бюджета на МКБППМН.**  (Попълнете на компютър. Ако е необходимо, добавете редове):

* Провеждане на среща за обмяна на опит и споделяне на добри практики между членове и обществени възпитатели на МКБППМН – Община Севлиево и МКБППМН – Район Тракия, гр. Пловдив в периода 03.05. – 04.05.2019 г. Програма на обучителната среща вклчючваше представяне на дейността на двете комисии - обмяна на опит и добри практики от превантивната и корекционно-възпитателната дейност. Среща с обществените възпитатели, на двете комисии; обсъждане на ефективни механизми и стратегии за превенция и работа с деца в риск и малолетни и непълнолетни лица с противоправно поведение. Обмяна на опит с представители на отдел „Закрила на детето” и инспектор Детска педагогическа стая.

Участие взеха 9 членове на МК и 8 обществени възпитатели. Разходваните средства от бюджета на МКБППМН – Община Севлиево са в размер на 2408,00 лв. и са свързани с организационно обезпечаване на мероприятието.

* На 12.06.2019г. във връзка с кампания за превенция на трафика на хора и съвременното робство, организирана от Местна комисия за борба срещу противообществените прояви на малолетните и непълнолетните при Община Севлиево и Младежки център – Севлиево в партньорство с фондация „Кампания А21“, бе проведено обучение на специалисти, работещи с деца и младежи по проблема за борба с трафика на хора. Обучител бе г-жа Антоанета Куик, фондация „Кампания А1”. В обучението се включиха 7 обществени възпитатели и 14 учители, социални работници, педагогически съветници, членове на МК. Разходваните средства са в размер на 80,00лв.
* Във връзка с повишаване квалификацията на членове на МКБППМН – гр. Севлиево, ръководителите на помощни органи и обществени възпитатели към нея и в изпълнение на заложените мероприятия в Програмата за дейността на МКБППМН за 2019г., бе проведен тридневен семинар за подобряване на взаимодействието между специалистите/тиймбилдинг и супервизия по конкретни случаи от практиката с водещ г-жа Мирослава Касамакова, клиничен психолог, психотерапевт. Семинарът бе организиран в три сесии по програма, изготвена от специалистът, водещ заниманията, включваща следната тематика: работа в екип, умения за общуване – Социометрия, Емоционални карти, История Пътникът; Игра - “Падащо одеало” за изграждане на екип, Тест - “Добър ли съм в общуването”, Игра – “Сгъни листа” – умения за общуване, Приказка за различните гледни точки – “Любопитните и слона”, Въпросник за стрес, Въпросник за емоционалното изгаряне/бърнаут/; Супервизия. Работа по конкретни случаи. Работа с генограми.

Квалификационната дейност се проведе в периода 08-10.11.2019г. в гр. Вършец и си постави за цел да повиши ефективността на работата на специалистите от МКБППМН, да подобри екипната работа, да предостави възможност да бъдат съгласувани съвместни подходи и интервенции по конкретни случаи, както и да се обсъдят възможности за съвместни дейности при работа с деца в риск и с деца в конфликт със закона, супервизия по конкретни случаи.

В квалификационната дейност участие взеха 6 от членовете на МК, 8 обществени възпитатели и 2 представители на общинска администрация. Разходваните средства за организиране и реализиране на дейността са в размер на 3100,00лв. от бюджета на МКБППМН – Севлиево.

* Във връзка с предоставяне на професионална подкрепа на членовете на МКБППМН – гр. Севлиево, ръководителите на помощни органи и обществени възпитатели към нея и в изпълнение на заложените меропроятия бе проведена двудневна супервизия. С оглед на ефективността на работния процес и конфеденциалността на информацията заниманията се проведоха в сградата на Младежки център – Севлиево на 05 и 06 декември 2019г. от 13:30 до 15:00 часа. Дейността имаше за цел подкрепа на обществените възпитатели във връзка с дейността им по конкретни случаи и въздействие при прояви на вандализъм, унищожаване и увреждане на имущество, повтарящ се тип деяния. Водещ на супервизията бе проф. д-р Даниела Тасевска, преподавател във ВТУ „Св. Св. Кирил и Методий“.

Участие в дейността взеха всички обществени възпитатели и трима от членовете на МК. Разходваните средства от бюджета на МКБППМН са в размер на 420,00 лв. Включващи хонорар на водещия и организационни разходи.

**2.** **Брой членове на МКБППМН, участвали в квалификационните семинари.** (Попълнете на компютър. Ако е необходимо, добавете редове):

Членовете на МКБППМН – Община Севлиево участват активно и отговорно в различни квалификационни форми съобразно служебните си ангажименти. По -голяма част от тях са взели участие в две или повече от квалификационните форми през годината.

**3.** **Участия на секретаря на МКБППМН (председателя на МКБППМН и членове на комисията) в квалификационни форми на ЦКБППМН и други организации. Ако няма такива, моля, посочете причините!** (Попълнете на компютър. Ако е необходимо, добавете редове):

- Секретарят на МКБППМН – Община Севлиево взе участие в Националното съвещание-семинар на секретарите на МКБППМН, организирана от ЦКБППМН към МС, в периода 02.06. – 05.06.2019 г. в гр. Хисаря.

- Трима от членовете на МК взеха участие в Летен форум за подкрепящи професионалисти в периода 28.07.2019г.-04.08.2019г. в КК „Албена“ организиран от „Център за професионално обучение и ориентиране“ ООД. Форумът бе предназначен за специалисти, чиято дейност кореспондира с детската проблематика и акцентира на теми като: сигурността в училище и превръщането му в желана за децата територия; педофилия – превенция; превенция на тероризма; агресията и отговорносттана родителя в сферата на възпитанието и образованието на децата. бяха представени и казуси от практиката.

- Четирима членове на МК, един обществен възпитател и трима представители на социални услуги и РУ на МВР взеха участие в Зимен форум за подкрепящи професионалисти в периода 26.11.2019г.-29.11.2019г. в гр. Хисаря, организиран от ЦПОО ЕООД. Фокусът на Зимния форум бе поставен върху сфери, значими за широк кръг професии: разпознаване на терористи; децата, интернет и опасностите; психологически профил на заложника; национални и международни правни актове, уреждащи превенцията, борбата и противодействието на тероризма; методи за вербуване в терористични организации; превръщане на училището в привлекателна и безопасна среда за децата; психологически профил на педофила.

**Х. Извършени разходи от бюджета на МКБППМН за превантивна дейност:**

Разходите за превантивни дейности през 2019г. На МКБППМН при Община Севлиево са в размер на 33 396,00 **лева.**

**ХI. Планувани за 2019 г. и изразходвани средства по Наредба № 3 на ЦКБППМН за възнаграждение на членове на МКБППМН.** (Попълнете на компютър. Ако е необходимо, добавете редове):

За 2019 г. са разпределени 4 000 лв. по Наредба №3 за възнаграждение на членовете на МКБППМН. Изразходените средства са в размер на 2370,00 лв.

**ХIІ.** **Във връзка с изготвянето на финансовата прогноза за дейността на местните комисии за БППМН през 2019 г., моля попълнете таблица 22:**

**Таблица 22.**

|  |  |  |
| --- | --- | --- |
| **Получени** средства по ЗДБ за МКБППМН за **2019 г**. –  (в лева) | **Изразходвани** средства от МКБППМН за **2019 г.** –  общо (в лева) | **Необходими средства за 2021 г.** – общо (в лева) |
| 85 540,00 | 81 470,00 | 90 500,00 |

***Красимира Йорданова***

*Заместник-кмет ХСД*

*и председател на МКБППМН*

*Изготвил:*

*Ваня Русчева*

*секретар на МКБППМН ……................. дата: ..........................*

***Забележка:*** *При изготвяне на доклада за 2019 г. МКБППМН взе предвид структурата и показателите, посочени в писмо №РД-30-И-65 от 04.12.2019 г. на ЦКБППМН.*

1. **1 Разпознаване, идентификация и споделяне на идеи или принадлежност към организации с екстремистки или радикален характер.** [↑](#footnote-ref-1)